open-index/open-wikipedia-markdown huggingface dataset:
Втора фудбалска лига на Македонија 1996/1997

**Втората фудбалска лига на Македонија 1996/1997** - 5. издание на Втората фудбалска лига на Македонија. Сезоната започнала во август 1996 и завршила во јуни 1997. Во оваа сезона прваци биле Борец и Скопје.

## Запад
### Екипи

### Табела

Извор: MacedonianFootball.com
## Исток
### Екипи

### Табела

Извор: MacedonianFootball.com

## Поврзано
* Фудбалски куп на Македонија 1996/1997
* Прва фудбалска лига на Македонија 1996/1997
* Трета фудбалска лига на Македонија 1996/1997

## Наводи

## Надворешни врски
*Македонија - Список на конечни табели (RSSSF) 
*Фудбалска федерација на Македонија
*MacedonianFootball.com 
*Македонски фудбалски резултати 

1
Втора лига
Втора лига
Алфавил (филм од 1965)

**Алфавил, чудната авантура на Леми Кошн** (француски: *Alphaville, une étrange aventure de Lemmy Caution*) - француски филм од 1965 година, во режија на Жан-Лик Годар, кој е автор и на сценариото. Главните улоги ги играат: Еди Константин, Ана Карина, Аким Таримоф и Хауард Вернон. Во 1965 година, филмот бил добитник на наградата „Златна Мечка“ на Филмскиот фестивал во Берлин.

## Содржина
Американскиот таен агент Леми Кошн (го игра Константин), кој лажно се претставува како Иван Џонсон, божемен новинар на весникот „Фигаро-Правда“ пристигнува во Алфавил, главниот град во една далечна галаксија, со цел да го пронајде и убие професорот фон Браун (го игра Вернон), кој во минатото бил прогонет од Земјата и потоа вовел диктатура во Алфавил. Леми воопшто не се вклопува во чудниот стил на живеење во градот. Имено, во Алфавил, луѓето носат броеви за идентификација напишани на нивните тела, некои зборови се забранети и исфрлени од употреба, луѓето се осудуваат на смрт за банални нешта, а чувствата се забранети. Всушност, со целиот живот владее суперкомпјутерот „Алфа 60“ кој постојано ги планира, пресметува и контролира сите постапки на луѓето. Во градот, Леми најпрвин се среќава со Хенри Диксон (го игра Таримоф), кој набргу умира. Истовремено, Леми ја запознава ќерката на фон Браун, Наташа и се вљубува во неа. Набргу, Леми е уапсен и испрашуван од суперкомпјутерот. Кога полицијата ја апси Наташа, Леми оди во лабораторијата на фон Браун и го убива, а потоа со Наташа го напушта градот.

## Наводи

Категорија:Француски филмови
Категорија:Филмови на француски јазик
Категорија:Филмови од 1965 година
Категорија:Филмови на Жан-Лик Годар
Категорија:Филмови со Еди Константин
Категорија:Филмови со Ана Карина
Категорија:Научнофантастични филмови
Категорија:Црно-бели филмови
Категорија:Филмови добитници на Златна Мечка
Светски економски форум

**Светски економски форум** (англиски: *World Economic Forum*) - меѓународна непрофитна фондација, со седиште во Швајцарија. Секоја година, оваа организација го одржува познатиот самит во градот Давос.
мини|Лого на Светскиот економски форум
## Историјат
Фондацијата е основана во 1971 година од Клаус Шваб, професор по бизнис на Универзитетот во Женева. Првобитното име на фондацијата било Европски менаџмент форум, а во 1987 година била наречена Светски економски форум. Во 2015 година, таа била признаена како меѓународна организација за јавно-приватна соработка.

## Мисија и организација
Мисијата на Светскито економски форум е „посветеност кон подобрување на состојбите во светот преку ангажман на бизнис, политичките, академските и други водачи во општеството за обликување на глобалните, регионалните и индустриските агенди“. Светскито економски форум има седиште во Швајцарија, како и четири канцеларии во: Њујорк, Пекинг, Токио и Сан Франциско. Канцеларијата во Сан Франциско била отворена во 2016 година, со цел да ги покрива прашањата поврзани со т.н. четврта индустриска револуција.

Со фондацијата управува Одбор составен од истакнати светски претставници од бизнисот, политиката, академскиот свет и граѓанското општество. Притоа, членовите на Одборот не ги застапуваат личните интереси, туку се грижат за мисијата и вредностите на фондацијата. Светскиот економски форум има 1.000 членки, а тоа се големите светски компании со годишен промет над пет милијарди долари. Принципот на членство бил воведен во 1976 година. Фондацијата се финансира од своите членки, а годишната членарина е поставена скалесто според степенот на активност на членките. На пример, членките кои имаат статус „стратешки партнер“ плаќаат членарина од 600.000 швајцарски франци.

## Активности
Светскиот економски форум организира бројни средби на кои учествуваат директори на големи светски компании, амбасадори, претседатели и премиери на држави, новинари, универзитетски професори итн. Притоа, фондацијата организира бројни иницијативи од областа на здравјето, образованието, борбата против корупцијата, заштитата на животната средина итн. Во 2017 година започнала Коалицијата за иновации за подготвеност во однос на епидемии, која со финансиска поддршка од околу половина милијарда долари (обезбедени од владите на Германија, Јапонија и Норвешка, како и Фондацијата на Бил и Мелинда Гејтс) има за цел да обезбеди вакцини за борба против глобалните епидемии. Исто така, Форумот издава и разни извештаи, како: Извештајот за глобалната конкурентност, извештаите за глобалниот туризам, за глобалните ризици, за глобалниот јаз меѓу родовите итн. Најпозната активност на Форумот се средбите што ги организира, вообичаено шест до осум средби годишно, кои се одржуваат на различни континенти. Сепак, најпознат е годишниот самит во Давос на кој може да се учествува само со посебна покана.

## Наводи

Категорија:Меѓународни организации
Кун Бауман

**Кун Бауман** (; р. ) — холандски професионален друмски велосипедист, кој вози за UCI World Tour екипата .

Бил именуван во почетниот состав за Вуелта а Еспања 2016. Во мај 2018 година бил вклучен во почетниот состав за Џиро д’Италија 2018.

## Достигнувања

;2014
: 10. Класик Волта Лимбург
;2015
: 1. Етапа 5 Џиро дела Вале д’Аоста
: 1. 20п Планински пласман Тур де Норманди
: 4. Национално хронометарско првенство под 23 години
: 6. Париз-Тур за младинци
: 7. Трка околу Горна Австрија
;2017
: Критериум ди Дофине
::1. 20п Планински пласман
::1. Етапа 3
: 5. Национално хронометарско првенство
;2018
: 1. Етапа 5 (ТТТ) Трка околу Британија
: 5. Краен пласман Сетимана Интернационале Копи е Бартали
: 9. Гран Премио Бруно Бегели
;2019
: 1. Етапа 1 (ТТТ) Трка ОАЕ

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1993 година
Категорија:Живи луѓе
Категорија:Холандски велосипедисти
Антони Пешев

**Антони Пешев** (р.  во Скопје) — македонски политичар, претседавач на Собранието на Стопанската комора на Македонија.

## Животопис

Антони Пешев е роден во  година во Скопје. Дипломирал на Електротехничкиот универзитет во Скопје по специјалност компјутерска техника и автоматика.

Во периодот од 4 септември 1992 година до 20 декември 1994 година ја извршувал функцијата Министер за урбанизам, градежништво, транспорт и екологија на Република Македонија. По авионската несреќа кај Охрид, која била трета авионска несреќа во последните 16 месеци, поднел оставка од морални причини.

На 18 февруари 2010 година бил избран за потпретседател на Стопанската Комора на Република Македонија, додека во 2015 година станал Претседавач на Собранието на Стопанската комора на Македонија.

## Наводи

Категорија:Живи луѓе
Категорија:Политичари од Скопје
Категорија:Министри за транспорт и врски на Република Македонија
Категорија:Состав на Владата на Република Македонија од 1992
Категорија:Апсолвенти на Факултетот за електротехника и информациски технологии - Скопје
Љупчо Балкоски

**Љупчо Балкоски**  (роден на  година во Струга) — македонски политичар.

## Животопис

Љупчо Балкоски е роден на  година во Струга. Дипломирал на Архитектонскиот Факултет при Универзитетот „Св. Кирил и Методиј“ во Скопје.

Во периодот од 1992 до 1999 година бил вработен во градежното претпријатие „БАЛКО Инженеринг“. Во периодот од 1999 до 2000 година ја извршувал функцијата Главен републички инспектор за урбанизам и градежништво при Министерство за транспорт и врски.

Во периодот од 28 јули 2000 година до 1 ноември 2002 година ја извршувал функцијата Министер за транспорт и врски на Република Македонија. По поразот на ВМРО-ДПМНЕ на Парламентарните избори во 2002 година, Љупчо Балкоски станал пратеник. Во периодот од 2003 до 2004 година бил член на Извршниот комитет на ВМРО-ДПМНЕ, и член на ИК на ВМРО-НП по нејзиното основање, во периодот од 2004 до 2010 година, додека денеска е Генерален секретар на ВМРО-НП. Во период од 2020 до 2024 година, бил пратеник во Собрание на Република Македонија, од страна на ВМРО-НП.

## Наводи

Категорија:Живи луѓе
Категорија:Министри за транспорт и врски на Република Македонија
Категорија:Политичари од Струга
Категорија:Состав на Владата на Република Македонија од 1998
Категорија:Политичари од ВМРО-ДПМНЕ
Категорија:Политичари од ВМРО-НП
Абдулхалим Касапи

**Абдулхалим Касапи** — македонски политичар. Во периодот од 1 ноември 2002 до 2 јуни 2004 ја извршувал функцијата Министер за транспорт и врски на Република Македонија.

## Наводи

Категорија:Живи луѓе
Категорија:Министри за транспорт и врски на Република Македонија
Категорија:Македонски политичари
Категорија:Состав на Владата на Република Македонија од 2002
Категорија:Политичари од ДУИ
Аква Блу Спорт

**Аква Блу Спорт** (; кратенка според UCI: **ABS**) — професионална континентална велосипедска екипа основана во Ирска во 2017 година, која учествува на континенталните трки и добива специјални покани на трки од Светската турнеја.

Екипата била основана од стопанственикот Рик Делани, кој обезбедил финансирање за најмалку четири сезони со двегодишни договори за возачите.

## Состав на екипата

Велосипедисти во рамки на екипата се следниве:

### 2017

### 2018

## Наводи

## Надворешни врски
* 

Категорија:Ирски велосипедски екипи
Категорија:Професионални континентални екипи на UCI
Димитар Бузлевски

**Димитар Бузлевски** (роден во  година во Јанковец, Ресенско) — македонски политичар.

## Животопис

Димитар Бузлевски завршил на Економскиот факултет во Скопје. По дипломирањето, тој се вработил во претпријатието „Агроплод“ во Ресен. Во периодот од 20 декември 1994 година до 29 мај 1997 година, тој ја извршувал функцијата Министер за урбанизам, градежништво, транспорт и екологија на Република Македонија, и до 1998 година бил потпретседател на Владата на Република Македонија.

Бузлевски бил и член на пратеничката група на Собранието на Македонија за соработка со Собранието на Република Албанија, член на пратеничката група на Собранието на Македонија за соработка со Собранието на Република Полска. Во 1998 година, тој бил избран за пратеник на Собранието на Македонија.

На Локалните избори од 2005 година, Бузлевски бил избран за Градоначалник на Општина Ресен, и на оваа функција се задржал до 2009 година. Во 2012 година бил исклучен од членството на СДСМ, по кое на Локалните избори од 2013 година се кандитирал повторно за Градоначалник на Општина Ресен, но на изборите не победил.

## Наводи

Категорија:Живи луѓе
Категорија:Министри за транспорт и врски на Република Македонија
Категорија:Македонски политичари
Категорија:Политичари од СДСМ
Категорија:Состав на Владата на Република Македонија од 1992
Категорија:Пратенички состав 1998-2002
Категорија:Апсолвенти на Економскиот факултет - Скопје
Категорија:Вицепремиери на Македонија
Категорија:Градоначалници на Општина Ресен
Честотна модулација

мини|десно|200п|Приказ на модулацијата. Најгоре — информациски сигнал. Средина — амплитудно модулиран носител. Најдолу — честотно модулиран носител.

**Честотна модулација** или **фреквенциска модулација** (**ЧМ** или **FM**) — вид на аголна модулација при која носечката честота се менува пропорционално на сигналот на корисната информација. Замавот на носечката честота е константна. Со амплитудната и фазната модулација, претставува една од трите основни видови модулации.

Ако сигналот на информацијата е аналоген сигнал (глас, музика), носечката честота ќе се менува континуално во одреден честотен опсег. Ако сигналот на информација е дигитален сигнал, носечката честота може да има две или повеќе дискретни вредности. Во наједноставниот облик, бинарната дигитална честотна модулација, честотата се одржува на една вредност за дигиталната нула, а на друга за единицата.

## Честотна или фазна модулација?
Честотната и фазната модулација се многу слични, не е можно да се менува фазата без промена на честотата и обратно. Ги разликуваме само по тоа која особина на носителот директно се менува. Ако директно се менува честотата, а индиректно фазата, станува збор за честотна модулација. Ако директно се менува фазата, а индиректно честотата, станува збор за фазна модулација.

## Примена
Комерцијалните радиостаници во опсегот на ултракратките бранови (УКБ) ја користат честотната модулација. Исто така се користи и за пренос на звук во безжичниот телевизиски систем, и многу други жични и безжични комуникациски системи.

Предност на честотната над амплитудната модулација во радиокомуникациите е поголемата отпорност на пречки, а мана ѝ е зафаќање на поголем честотен опсег.

## Можни облици на модулација
Да го разгледаме математичкиот израз за синусоиден бран:

v = Vp sin (2πft+θ) или

v = Vp sin (ωt+θ)

каде

* v = е моментална вредност на синусоидниот напон
* Vp = е врвна вредност на синусоидниот напон
* f = е честота (Hz)
* ω = 2πf = е аголна брзина
* t = е време (s)
* ωt = 2πft = е агол во радијани
* θ = е фазен агол

Од изразот може да се види дека постојат три начини на модулација во зависност од тоа на кој начин се менува носителот. Тоа се амплитудната, честотната и фазната модулација.

## Поврзано
* Модулација
* Амплитудна модулација
* Фазна модулација

## Наводи

## Литература
* 

## Надворешни врски

Категорија:Телекомуникации
Категорија:Модулации
Горан Сугарески

**Горан Сугарески** (роден на  година во Прилеп) — македонски политичар.

## Животопис

Сугарески дипломирал на Правниот факултет „Јустинијан Први“ при Универзитетот „Св. Кирил и Методиj“, каде станал и магистер по политички науки. Во периодот од 2000 до 2003 година бил советник во советот на Општина Прилеп, по што во таа општина до 2008 година работел како комунален инспектор.

Во периодот од 2008 до 2016 година бил пратеник во Собрание на Република Македонија. Во текот на пратеничкиот мандат, Сугарески бил член на парламентарната делегација за соработка со НАТО, на комисиите за прашања за избори и именувања, за одбрана и безбедност и на Законодавно-правната комисија, како и заменик-член на Комисијата за земјоделство, шумарство и водостопанство. Во периодот од 2013 до 2015 година бил заменик-координатор на пратеничката група на СДСМ, а потоа станал и координатор до 2016 година.

## Надворешни врски
* Собрание на Република Македонија
* Собрание на Република Македонија

## Наводи

Категорија:Живи луѓе
Категорија:Политичари од Прилеп
Категорија:Пратенички состав 2008-2011
Категорија:Пратенички состав 2011-2014
Категорија:Пратенички состав 2014-2016
Категорија:Состав на Владата на Република Македонија од 2017
Категорија:Министри за транспорт и врски на Република Македонија
Категорија:Политичари од СДСМ
Категорија:Апсолвенти на Правниот факултет „Јустинијан I“ - Скопје
Категорија:Магистри на Правниот факултет „Јустинијан I“ - Скопје
Илијаз Сабриу

**Илијаз Сабриу** (роден на  година во  Пирок, Тетовско) —  македонски политичар.

## Животопис

Илијаз Сабриу завршил економски факултет во Приштина во 1973 година. Како економист бил вработен во Секторот за план и анализа на Собранието на Општина Тетово од 1974 до 1982 година. Во текот на својата работна кариера бил Претседател на Извршниот совет на Општина Тетово од 1982 до 1986 година, заменик на претседателот на Републичкиот комитет за труд од 1986 до 1988 година, заменик на претседателот на Републичкиот комитет за стопанство од 1988 до 1990 година.

Во периодот од 20 март 1991 до 28 февруари 1996 година ја извршувал функцијата Министер за труд и социјална политика на Република Македонија.

На Парламентарните избори од 1998 година бил избран за пратеник во Собранието на Република Македонија од редовите на ПДП.

## Наводи

Категорија:Живи луѓе
Категорија:Македонски Албанци
Категорија:Македонски политичари
Категорија:Состав на Владата на Република Македонија од 1991
Категорија:Состав на Владата на Република Македонија од 1992
Категорија:Политичари од ПДП
Категорија:Министри за труд и социјална политика на Република Македонија
Категорија:Пратенички состав 1998-2002
Насер Зибери

**Насер Зибери** (роден во  година во Ласкарци, Скопско) — Народен правобранител, македонски правник и политичар.

## Животопис
Насер Зибери завршил Правен факултет. Зибери работел како новинар во весникот „Флака е влазеримит“. Во 1990-тите се вклучил во политиката, станувајќи Претседател на огранокот на ПДП во Општина Карпош. Во периодот од 1994 до 1998 година бил Генерален секретар на ПДП.

На Парламентарните избори од 1990 и Парламентарните избори од 1994 година бил избран за пратеник во Собранието на Република Македонија од редовите на ПДП. Како пратеник бил член на Претседателството и координатор на пратеничката група на ПДП во Собранието на Република Македонија, Претседател на пратеничката група на Собранието на Република Македонија за соработка со Парламентот на Република Турција, член на пратеничката група на Собранието на Република Македонија за соработка со парламентите на Кралство Норвешка, Република Финска, Кралство Шведска, Кралство Данска и Република Исланд.

Во периодот од 28 февруари 1996 до 30 ноември 1998 година ја извршувал функцијата Министер за труд и социјална политика на Република Македонија и потпретседател на Владата на Република Македонија. На Парламентарните избори од 1998 година повторно бил избран за пратеник во Собранието на Република Македонија од редовите на ПДП.

По повлекувањето од политичката сцена, Зибери работи како нотар.

На парламентарните избори во 2020 година, политичката партија ДУИ го промовираше Насер Зибери како свој кандидат за премиер.

## Наводи

Категорија:Живи луѓе
Категорија:Македонски Албанци
Категорија:Македонски политичари
Категорија:Состав на Владата на Република Македонија од 1994
Категорија:Политичари од ПДП
Категорија:Министри за труд и социјална политика на Република Македонија
Категорија:Пратенички состав 1991-1994
Категорија:Пратенички состав 1994-1998
Категорија:Пратенички состав 1998-2002
Категорија:Вицепремиери на Македонија
Мичо Поповски

**Мичо Поповски** (Горничево, Леринско,  — , ) — македонски спортист, доајен на македонскиот кајак на диви води. Тој бил поранешен национален шампион во кајак на диви води во слалом и спуст, тренер, иницијатор и еден од основачите на Македонскиот Олимписки Комитет.

## Животопис
Поповски е роден роден на 5 мај 1947 година во селото Горничево, Леринско во Егејска Македонија. Дипломирал како инженер металург. Кариерата ја започнал во Рудници и Железарница, а ја завршил како раководител на сектор урбанизам во Град Скопје.

Активно бил вклучен во спортот и бил поранешен национален шампион во кајак на диви води во слалом и спуст, тренер, иницијатор и еден од основачите на Македонскиот Олимписки Комитет.
Бил претседател на Сојузот на спортови на Град Скопје, Сојузот на спортски федерации на Македонија и прв Претседател на Кајакарската федерација на Македонија по осамостојувањето.
Како селектор на Македонската репрезентација бил учесник на четири олимписки игри, Барселона, Атланта, Сиднеј и Атина.
Бил добитник на наградата 13 Ноември на Град Скопје, а повеќепати и одликуван со награди и признанија од Светската Кајакарска федерација и Меѓународниот Олимписки Комитет. Бил и претседател на Кајак клубот Илинден 90 каде последните неколку години активно бил посветен на развојот на младинските категории.
Починал во Скопје на 16 април 2017 година.
## Наводи

Категорија:Македонски кајакари
Категорија:Луѓе од Горничево
Категорија:Добитници на наградата „13 Ноември“
Валбона Атанасковска

** Валбона Атанасковска - Бона** (родена на  во , Албанија) — македонска и германска сликарка.

## Животопис
Атанасковска е родена во Тирана, Албанија на 15 ноември 1973 година во семејство на Македонци, каде завршила средно уметничко училиште, а потоа Факултет за ликовна уметност во Скопје каде дипломирала во 1997 година. Изложувала двапати во Прилеп, а и во повеќе градови во Македонија, во Албанија, Германија. Живее и твори во Берлин, Гарманија каде и членува во Берлинското здружение на ликовни уметници.

## Наводи

## Надворешни врски
* Официјално мрежно место

Категорија:Македонски сликари
Категорија:Македонци од Германија
Категорија:Македонци во Албанија
Ширина на честотен опсег

Ширина на честотниот појас: разлика меѓу горната и долната гранична честота.|мини|десно|200п

**Ширина на честотен појас**, скратено **честотен опсег** или **фреквенциски опсег** — ширина на честотниот интервал на комуникацискиот канал кој се користи за комуникација меѓу предавателната и приемната страна.

Честотниот опсег може да се искаже и како разлика меѓу долната и горната гранична честота на сигналот или опсегот на честоти кои ги користи некоја опрема. Мерка за ширина на честотниот појас е херц.

## Појаснување
Честотниот опсег е централен поим во телекомуникациите, со значајно влијание во многу области вклучувајќи ја информатиката, радиокомуникациите, обработката на сигнали и спектроскопијата.

Со оглед дека во денешно време надвладува областа на дигиталните над  аналогните телекомуникации, поимот на честотен опсег, благодарение на теоремата за земање на примероци, тесно е поврзан со поимот проток на податоци, односно ширината на честотниот опсег за количината податоци која може да се пренесе преку комуникацискиот канал во единица време.

## Пример
Како пример може да се даде честотниот опсег на честотите на говорен канал. Најниската честота на говорниот канал е f1=300&nbsp;Hz, а највисоката f2=3000&nbsp;Hz. Така ширината на честотниот појас на говорен канал е:

ШФП = f2-f1 = 3000-300 = 2700&nbsp;Hz.

## Дигитални телекомуникации
Ширината на честотниот појас во дигиталните телекомуникации е количината на податоци која во одреден временски период се разменува меѓу предавателната и приемната страна. Единица за ширина на честотниот појас е b/s.

### Интернет
Потребата за поголема ширина на честотниот појас постојано расте, како во магистралната, така и во пристапната телекомуникациска мрежа. Така од некогашната модемска врска преку телефонска линија, преку АДСЛ, се стигна до обезбедување на пристап од 1 Gb/s преку оптички пристап.

## Литература
* 

## Надворешни врски
* Претворање на честотите и брановите должини 
* За звукот и честотата 

Категорија:Електротехника
Категорија:Телекомуникации
Категорија:Обработка на сигнали
Владо Мисајловски

**Владо Мисајловски** (р. на 21 јануари 1985 година во Скопје) — македонски политичар, политиколог кој моментално ја извршува функцијата министер за одбрана и помеѓу 2015-2017 година ја извршувал функцијата министер за траснпорт и врски. Тој е од редовите на ВМРО-ДПМНЕ.

## Животопис

Владо Мисајловски е роден во Скопје. своето средно образование го завршил во Скопје, на СЕПУГС „Васил Антевски Дрен“. Завршил на Факултетот за општествени науки – Дипломатија и меѓународна политика, дипломиран дипломат - политиколог на УКИМ. Пред да стане министер, Мисајловски бил вработен како помлад соработник во Кабинетот на претседателот на Собранието на Македонија.

Во периодот од 13 мај 2015 до 1 јуни 2017 ја извршувал функцијата Министер за транспорт и врски на Република Македонија.

Тој беше кандидат на ВМРО-ДПМНЕ за градоначалник на Општина Ѓорче Петров во локалните избори 2017 година, но беше поразен од Александар Наумоски од СДСМ.

Од 24 јуни 2024 година тој бил назначен за министер за одбрана во кабинетот на Христијан Мицкоски.

## Наводи

Категорија:Живи луѓе
Категорија:Политичари од Скопје
Категорија:Состав на Владата на Република Македонија од 2014
Категорија:Политичари од ВМРО-ДПМНЕ
Категорија:Министри за транспорт и врски на Република Македонија
Категорија:Апсолвенти на универзитетот „Св. Кирил и Методиј“
Биотин

**Биотинот** е хидросолубилен B-витамин, исто така нарекуван **витамин B<sub>7</sub>**.

Составен е од уреидо прстен фузиран со тетрахидротиофенски прстен. Супституент од валеријанска киселина е поврзан со еден од јаглеродните атоми на тетрахидротиофенскиот прстен.  Биотинот е коензим за карбоксилазните ензими, кои се вклучени во синтезата на масни киселини, изолеуцин, и валин, и во гликонеогенезата.

## Наводи

Категорија:Б-витамини
Категорија:Кофактори
Категорија:Карбоксилни киселини
Санта Фе (филм од 1951)

**Санта Фе** (англиски: *Santa Fe*) – американски филм од 1951 година, во режија на Ирвинг Пичел. Сценариото го напишале Кенет Гамет и Џејмс Ванс Маршал.  Главните улоги ги толкуваат: Рандолф Скот, Џенис Картер и Џером Кортленд.

## Содржина
По завршувањето на граѓанската војна во САД, четворица браќа, кои се бореле на страната на Конфедерацијата, се упатуваат кон Санта Фе. Патем, силите на Северот градат железничка пруга и еден од браќата одлучува да им се придружи. Меѓутоа, неговите тројца браќа, полни со омраза кон своите непријатели од војната, се обидуваат да ја попречат изградбата...

## Наводи

Категорија: Американски филмови
Категорија: Филмови на англиски јазик
Категорија:Вестерни
Категорија:Филмови од 1951 година
Категорија: Филмови засновани на книги
Категорија: Филмови на Ирвинг Пичел
Категорија: Филмови со Рандолф Скот
Категорија: Филмови со Џенис Картер
Категорија: Филмови со Џером Кортленд
Пеколниот облакодер (филм од 1974)

**Пеколниот облакодер** (англиски: *The Towering Inferno*) – американски филм од 1974 година, во режија на Џон Гилермин. Сценариото го напишал Стирлинг Силифант, врз основа на книгите „The Tower“ и „The Glass Inferno“.  Музиката за филмот ја компонирал Џон Вилијамс. Главните улоги ги толкуваат: Пол Њуман , Стив Меквин, Вилијам Холден, Фред Астер, Сузан Блејкли, Ричард Чемберлен, Џенифер Џонс, О. Ј. Симпсон, Феј Данавеј.

## Содржина
Во центарот на Сан Франциско е изграден највисокиот облакодер на светот. Неговиот проектант, архитектот Даг Робертс (го игра Њумен) штотуку се вратил од патувањето за да присуствува на свеченото отворање на облакодерот. Тој дознава дека при градбата се користени непроверени материјали во електричната инсталација, поради што постои опасност од пожар. Сопственикот на зградата, Данкан (го игра Холден) вината за тоа ја префрла на својот зет. Всушност, пред почетокот на свеченото отворање веќе се јавуваат пожари во одредени простории, а набргу во зградата пристигнуваат пожарникарите, предводени од шефот, О’Халорхан (го игра Меквин). Сепак, пожарникарите не можат да го совладаат големиот пожар, кој се шири кон врвот на зградата каде што околу 300 гости воопшто не претпоставуваат за опасноста што им се приближува...

## За филмот
Филмот е снимен како копродукција на две големи филмски компании („Warner Brothers“ и „20th Century Fox“), кои претходно ги откупиле правата за екранизација на две книги со слична тематика: „The Tower“ и „The Glass Inferno“. За да го избегнат меѓусебниот натпревар, двете компании одлучиле да снимат заедничко сценарио и да ги поделат трошоците на продукцијата. Исто така, интересно е тоа што главниот збор во текот на снимањето го имал продуцентот Ирвин Ален, кој бил задолжен и за режирање на акциските секвенци. Филмот постигнал голем комерцијален успех, а добил и бројни награди, како: три „Оскари“ (за камера, монтажа и музика), две награди на БАФТА (Вилијамс за музика и Астер за споредна машка улога), два „Златни глобуса“ итн.

## Наводи

Категорија:Американски филмови
Категорија:Филмови на англиски јазик
Категорија:Акциони филмови
Категорија:Филмови од 1974 година
Категорија:Филмови на Џон Гилермин
Категорија:Филмови со Пол Њуман
Категорија:Филмови со Стив Меквин
Категорија:Филмови со Ричард Чемберлен
Категорија:Филмови со Вилијам Холден
Категорија:Филмови со О. Ј. Симпсон
Категорија:Филмови со Феј Данавеј
Категорија:Филмови со Фред Астер
Категорија:Филмови со Џенифер Џонс
Категорија:Филмови засновани на книги
Саше Ивановски

**Саше Ивановски Политико** ( во ) — македонски новинар и уредник на електронскиот медиум Мактел. Ивановски дипломирал на електротехничкиот факултет во Скопје, а потоа заминал на печалба во странство како работник на брод и келнер во угостителските објекти во Њујорк. Новинарската кариера ја започнал во Наша ТВ со емисијата „*Политико*“ која била емитувана во периодот 2011–2012. Во 2013 година, тој го основал порталот Мактел каде работел како негов уредник. Бил основач и на дневниот весник „*Политико*“ кој згаснал една седмица по неговиот прв број. Ивановски бил носител на пратеничката список на партијата Народно движење за Македонија (НДМ) во третата изборна единица на парламентарните избори во 2014 каде освоил 619 гласови и не успеал да стане пратеник. Во мај 2013 се оженил со скопјанката Марина Лазаревска со која има еден син. Во 2014 година го основа неговиот портал „Мактел“ maktel.mk. Во 2024 година, е автор и водител на емисијата „*Интервју*“ на Наша ТВ. Во 2024 година, тој бил водител на емисијата „*Разговори со...*“ која е емитувана на интернет телевизијата ЕМ Телевизија. Во 2025 година, е водител на дебатната емисија „*Прес центар*“ со Викторија Петровска на ЕМ Телевизија.

## Наводи

## Надворешни врски
*Саше Политико во емисијата „Еден на Еден“
* maktel.mk
* nasatv.com.mk

Категорија:Луѓе од Шопско Рударе
Категорија:Македонски новинари
Категорија:Македонски водители
Категорија:Македонски политичари
Категорија:Апсолвенти на Факултетот за електротехника и информациски технологии - Скопје
Кампечки Залив

[мини|десно|250п|Кеј на Кампечкиот Залив во градот [Кампече (град)|Кампече.]]

**Кампечки Залив** () — залив во јужниот дел на Мексиканскиот Залив. Обиколен е мексиканските сојузните држави Кампече, Табаско и Веракрус. Зафаќа површина од  и достигнува најголема длабочина од 180&nbsp;м. Името му го дале конквистадорите Франциско Ернандес де Кордоба и Антон де Аламинос за време на нивната експедиција во 1517&nbsp;г.

## Нафтено лежиште
Под заливот лежат петте нафтени полиња на Кантарел. Во 2003 г. бил второ најпродуктивно наоѓалиште во светот, и сочинувал две третини од мексиканското производство на сирова нафта, но потоа продуктивноста почнала нагло да опаѓа.

На 3 јуни 1979 г. истражното нафтено окно „Ишток I“ доживеало катастрофален избув, што го предизвикало третото најобемно пролевање на нафта во историјата.

## Клима
Во текот на јуни и јули, Кампечкиот Залив се смета за жариште во создавањето на атлантски урагани. Заливот се смета за источна граница на главниот преселбен пат на птиците од американските континенти.

## Поврзано
* Кампече
* Мексикански Залив

## Наводи

#
#


## Надворешни врски

Категорија:Заливи во Мексико
Категорија:Мексикански Залив
Категорија:Кампече
Недела дена во животот и смртта на Гроздан

**„Недела дена во животот и смртта на Гроздан“** - роман на македонскиот писател Ѕвездан Георгиевски од 2016 година, објавен од издавачката куќа Темплум. Романот е добитник на наградата за најдобра дебитантска книга „Новите!“

## Содржина
Романот се состои од автопоетички предговор, осум раскази, две лирски интермеца и епилог. Главниот лик, Гроздан, е новинар кој живее од своите тезги во странство. Во својата земја, тој ужива почит од помладите колеги, но новинарската слава му е потемнета. Гроздан не може да се снајде во новото време, па не поднесува барања за работа...

## Осврт кон делото
Авторот вложил голем труд во конципирањето на своето прво дело, обезбедувајќи си самодисциплина при што на мал формат успеал да пласира повеќеслоен, но јасно обликуван концепт и необичност на жанровската форма. Мајсторството на раскажувачкиот стил на Георгиевски се состои во тоа што успева да изгради мал калеидоскоп од различни животни состојби: семејниот живот во тесни рамки, професионалните рутини, ритуалот на кафеаната, автоматизирањето на навиките, опсесиите, стравот, тагата по умрените пријатели итн. Притоа, авторот бега од психологизмот на тие ситуации и се определува за фантазмагорични наратеми.

## Наводи

Категорија:Дела на Ѕвездан Георгиевски
Категорија:Изданија на Темплум
Категорија:Добитници на наградата „Новите!“
Категорија:Книги од 2016 година
Категорија:Македонски дела од 2016 година
Категорија:Македонски романи
Категорија:Појавено во 2016 година во Македонија
Дамјан Манчевски

**Дамјан Манчевски** ( во Скопје) — македонски политичар од редовите на СДСМ и министер за информатичко општество и администрација во владата од 2017. Тој во 2005 година дипломирал на Eлектротехничкиот факултет во Скопје, а пред тоа бил потпретседател на подмладокот на СДСМ во периодот 2001–2003. Манчевски бил избран за член во советот на град Скопје по локалните избори во 2013, каде воедно бил и координатор на советничката група на СДСМ. Во јуни истата година бил назначен за потпретседател на партијата, а во 2015 за шеф на изборниот штаб на СДСМ за парламентарните избори во 2016. По изборите станал пратеник како кандидат од првата изборна единица, а потоа и министер во владата на Зоран Заев. Манчевски е оженет и татко на две деца.

## Наводи

## Надворешни врски
*
*

Категорија:Политичари од Скопје
Категорија:Политичари од СДСМ
Категорија:Влада на Република Македонија од 2017
Категорија:Министри за информатичко општество и администрација на Република Македонија
Категорија:Пратенички состав 2016-2020
Категорија:Апсолвенти на Факултетот за електротехника и информациски технологии - Скопје
Ноќни животни (филм од 2016)

мини|Том Форд, Ејми Адамс, Арон Тејлор-Џонсон
**Ноќни животни** (англиски: *Nocturnal Animals*) - американски филм од 2016 година, во режија на Том Форд. Главните улоги ги играат: Ејми Адамс, Џејк Гиленхал, Мајкл Шенон, Арон Тејлор-Џонсон, Лора Лини итн. Филмот е снимен според романот „Тони и Сузан“ на американскиот писател Остин Рајт. Музиката за филмот е дело на полскиот композитор Абел Кожењовски, а кинематографијата е дело на Симус Мекгарвин. Филмот добил вкупно 16 награди, меѓу кои и „Златен глобус“ (Тејлор-Џонсон за споредна машка улога), „Сребрен лав“ на Филмскиот фестивал во Венеција итн.

## Содржина
Сузан Мороу (ја игра Адамс) е сопственичка на уметничка галерија во Лос Анџелес. Таа се облекува беспрекорно, но позади шминката се крие нејзиниот празен поглед. Таа живее во луксузна пространа стаклена куќа, во која се чувствува клаустрофобично. На почетокот на филмот, Сузан признава дека е несреќна. Нејзиниот помошник ѝ го доставува ракописот на романот напишан од нејзиниот прв сопруг (го игра Гиленхал), кој е насловен „Ноќни животни“ и е посветен токму на неа. Потоа, таа му се препушта на романот, со што во филмот се испреплетуваат две дејства. Притоа, приказната од романот е сместена во пустината на Тексас, каде еден човек не успева да го заштити своето семејство од насилната смрт, поради што кај него се јавува нагонот за одмазда.

## Осврт кон филмот
Филмот се одликува со сложена структура која математички прецизно балансира меѓу различните наративни линии и потребата да се достигне аудиовизуелно совршенство во секој кадар. Глумечките интерпретации се прецизни и во функција на зацртаните амбиции на режисерот, а од целиот ансамбл отскокнува Мајкл Шенон, кој со леснотија ја игра улогата на тексашкиот шериф. Филмот претставува обид да се улови духот на времето, да се прикаже светот во кој зад опсесијата со убавината и со материјалните добра се крие непријатна вистина. Сепак, филмот не остава долготраен впечаток и се сведува на многу форма, а помалку суштина.

## Наводи

Категорија:Американски филмови
Категорија:Филмови од 2016 година
Категорија:Филмови на англиски јазик
Категорија:Трилери
Категорија:Филмови на Том Форд
Категорија:Филмови со Ејми Адамс
Категорија:Филмови со Џејк Гиленхал
Категорија:Филмови со Лора Лини
Категорија:Филмови со Мајкл Шенон
Категорија:Филмови со Арон Тејлор-Џонсон
Крешник Бектеши

**Крешник Бектеши** ( во Кичево) — министер за економија во македонската влада од 2017 и член на ДУИ. Бектеши магистрирал на универзитетот „Шефилд“ во Солун на полето од претприемништво и менаџмент. Бил економски промотор во Белгија од април 2011 до јули 2016, а потоа и економски промотор во Швајцарија од јули 2016 до јануари 2017. Зборува англиски, албански, турски и македонски јазик.

## Наводи

## Надворешни врски
* Профил на министерството за економија 

Категорија:Политичари од Кичево
Категорија:Политичари од ДУИ
Категорија:Влада на Република Македонија од 2017
Категорија:Министри за економија на Република Македонија
Клероова равенка

**Клероова равенка** – во математиката, поконкретно во математичката анализа е диференцијална равенка во облик:

:y(x)=x\frac{dy}{dx}+f\left(\frac{dy}{dx}\right)

каде *f* е континуално диференцијабилна. Таа е специјален случај од Лагранжовата диференцијална равенка.

Оваа равенка го добила името според францускиот математичар Алекси Клеро, кој ја вовел во 1734 година.

## Дефиниција
За да се реши Клероовата равенка, се диференцира по *x*:

:\frac{dy}{dx}=\frac{dy}{dx}+x\frac{d^2 y}{dx^2}+f'\left(\frac{dy}{dx}\right)\frac{d^2 y}{dx^2},

па

:\left[x+f'\left(\frac{dy}{dx}\right)\right]\frac{d^2 y}{dx^2} = 0.

Оттука се добива:

:\frac{d^2 y}{dx^2} = 0

или

:x+f'\left(\frac{dy}{dx}\right) = 0.

Во претходниот случај, *C* = *dy*/*dx* за некоја константа *C*. Заменувајќи во Клероовата равенка, се добива фамилија на функции дадени со

:y(x)=Cx+f(C),\,

што е општо решение на Клероовата равенка.

Втората еднаквост,

:x+f'\left(\frac{dy}{dx}\right) = 0,

има само едно решение *y*(*x*), кое се нарекува сингуларно решение, чиј графикон е анвелопа на сите графикони на општите решенија. Сингуларното решение обично се запишува во параметарски облик (*x*(*p*), *y*(*p*)), каде *p* = *dy*/*dx*.

## Примери
Следниве криви ги претставуваат решенијата на двете Клероови равенки:


Image:Solutions to Clairaut's equation where f(t)=t^2.png|f(p)=p^2
Image:Solutions to Clairaut's equation where f(t)=t^3.png|f(p)=p^3


Во секој од случаите, општите решенија се означени во црна боја, додека сингуларното решение е дадено во виолетова боја.

## Проширување
Со проширување, парцијалната диференцијална равенка од прв ред во облик:

:\displaystyle u=xu_x+yu_y+f(u_x,u_y)

е исто така позната како „Клероова равенка“.

## Белешки

## Литература
*.

*.

*.

Категорија:Равенки
Категорија:Диференцијални равенки
Категорија:Парцијални диференцијални равенки
Фил Баухаус

**Фил Баухаус** (; р. ) — германски професионален друмски велосипедист, кој вози за UCI World Tour екипата .

Бил именуван во почетниот состав за Џиро д’Италија 2017. Во август 2018 година било потврдено дека Баухаус ќе се приклучи на  за сезоната 2019 на едногодишен договор. Во август 2019 година бил именуван во почетниот состав за Вуелта а Еспања 2019.

## Достигнувања

;2013
: 1. Етапа 1а Трка околу Бугарија
: 1. Етапа 2 Трка околу Одра
: 6. Кернен Омлоп Ехт-Сустерен
;2014
: 1. Скиве-Лебет
: 1. Кернен Омлоп Ехт-Сустерен
: Волта а Португал
::1. Етапа 1
::1. Етапа 6
: 1. Етапа 5 Балтички синџир
: Национални друмски првенства
::2. Друмска трка под 23 години
::3. Друмска трка
: 2. Класик Југоисток Дренте
: 3. Трка на Дирен
: 5. Трка Химерланд
: 7. Трофеј Пореч
: 7. Трка околу Франкфурт под 23 години
: 7. Велотон Берлин
: 8. ГП Виборг
: 8. Омлоп ван хет Хутланд
;2015
: 4. Нокере Курсе
;2016
: 1. Етапа 5 Трка околу Данска
: 1. Етапа 1 Трка околу Азербејџан
: 1. Етапа 2 Трка околу Горна Австрија
: 4. Светско друмско првенство под 23 години
: 4. ГП Стад Зотегем
: 7. Минстерланд Џиро
: 8. Трка околу Келн
: 10. Класик Хандзаме
: 10. Катекурс
;2017
: 1. Етапа 5 Критериум ди Дофине
: 2. Минстерланд Џиро
: 4. Нокере Курсе
;2018
: 1. Етапа 3 Трка Абу Даби
: 6. Класик Лондон-Сари
;2019
: 1. Копа Берноки
: 1. Етапа 1 Трка Адријатика Јоника
;2020
: 1. 20п Краен пласман Трка околу Саудиска Арабија
::1. Етапа 3
::1. Етапа 5
;2021
: Трка околу Унгарија
::1. 20п Бодовен пласман
::1. Етапа 1
::1. Етапа 3
: Трка околу Словенија
::1. Етапа 1
::1. Етапа 5
: 1. Етапа 1 Трка околу Полска
: 1. Етапа 4 Тур де ла Прованс
: 1. Етапа 1 Трка околу Хрватска
;2022
: 1. Етапа 7 Тирено-Адријатико
: 1. Етапа 5Трка околу Полска
: 4. Ешборн-Франкфурт
: 7. Класик БЕМЕР

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1994 година
Категорија:Живи луѓе
Категорија:Германски велосипедисти
Арбен Таравари

**Арбен Таравари** ( во Гостивар) — македонски лекар кој ја вршел функцијата министер за здравство од 2024 до 2025 година од редовите на АА. Тој бил поранешен градоначалник на Општина Гостивар.

## Животопис
Средно медицинско училиште завршил во СОУ „Панче Попоски“ во Гостивар, а дипломирал на Медицинскиот факултет при универзитетот „Св. Кирил и Методиј“ во 1998. Специјализирал неврологија во 2006, а во 2011 ја одбранил докторската дисертација од областа на Паркинсонова болест. Во 2010 година, започнал да биде редовен предавач на Медицинскиот факултет при Универзитетот Св. Кирил и Методиј. Во 2016 бил претседател на одделот на екстрапирамидални болести при универзитетската клиника за неврологија, а бил член на одборот на меѓународните медицински списанија „*Mediicus*“ и „*Vox Medici*“. Исто така бил раководител на одделението за мигрена, главоболки и други синдроми при Универзитетска клиника за неврологија. Таравари е оженет со Нора Таравари и е татко на две деца. Говори албански, македонски, турски, англиски, и српски јазик.

На локалните избори во 2017 година Таравари станал градоначалник на Општина Гостивар, победувајќи го својот противкандидат од редовите на ДУИ, Невзат Бејта со што станува единствен градоначалник, кој е градоначалник двапти по ред. На 29 октомври 2021 година, за време на локалните избри, Арбен Таравари победил во вториот круг и станал старо нов градоначалник на Општина Гостивар. Тој ја претставувал коалицијата на Алијанса за Албанците и Алтернатива.

На претседателските избори во 2024 година, бил кандидат од Алијанса за Албанците и поддржан од Беса, Алтернатива и Демократско Движење, кој освоил 83.337 гласа или 9.46% од гласовите.

На 23 јуни 2024 година тој станал новиот министер за здравство во Кабинетот на Христијан Мицкоски од редовите на ВРЕДИ, каде бил сè до 15 мај 2025 година.

На 15 мај 2025 година Арбен Таравари по неговата одлука да настапува независно како АА на локалните избори ја напушти владата и премина во опозиција, заедно со заменик министрите за земјоделие и одбрана. 

## Книги
*„*Мигрени, главоболки и болни синдроми*“ (2016)
*„*Практикум по неврологија*“ (2014)
*„*Клинички и генетски наоди кај болни со идиопатска Паркинсонова болест*“, докторска дисертација (2011)
*„*Клиничко-епидемиолошка студија на паркинсонизмот во Скопје*“: магистерски труд (2006)
*„*Фармако тераписки прирачник*“ (2006)

## Наводи

## Надворешни врски
*Профил на Арбен Таравари на ДР-ДПА 

Категорија:Живи луѓе
Категорија:Политичари од Гостивар
Категорија:Македонски лекари
Категорија:Македонски Албанци
Категорија:Југословенски Албанци
Категорија:Влада на Република Македонија од 2017
Категорија:Министри за здравство на Република Македонија
Категорија:Градоначалници на Општина Гостивар
Категорија:Апсолвенти на Медицинскиот факултет - Скопје
Арп 273

**Арп 273** — пар заемоделувачки галаксии на далечина од 300&nbsp;милиони светлосни години, во соѕвездието Андромеда. За првпат се заведени во Атласот на необични галаксии составен од американскиот астроном Халтон Арп во 1966 г. Поголемата галаксија UGC 1810 е петпати помасивна од помалата. Дискот ѝ е плимно изобличен налик на роза од гравитациската влеча на нејзината придружна галаксија — UGC 1813. Помалата галаксија покажува јасни знаци на ѕвездородност во јадрото, и се смета дека помалата всушност има поминато низ поголемата

## Наводи

## Надворешни врски

* Симбад: Арп 273 
*  
* Слика со информации за размер и компас и местоположба

01810
0273
08961
Категорија:Астрономски тела откриени во 1966 година
Категорија:Пречкести спирални галаксии
Категорија:Непречкести спирални галаксии
Категорија:Заемоделувачки галаксии
Категорија:Андромеда (соѕвездие)
Категорија:MCG-објекти
Интегрална равенка

**Интегрална равенка** – равенка во која непознатата функција се појавува под знакот интеграл.
Теоријата на интегрални равенки е блиска со различни области на математиката, особено со диференцијалните равенки и теоријата на оператори.

Полно проблеми во рамките на обичните и парцијалните диференцијални равенки можат да се преиначат во интегрални равенки.

Скоро да не постои област од математичката физика и применетата математика во која интегралните равенки не играат улога.

## Класификација
Постојат повеќе класификации на интегралните равенки од кои најпозната е:

: f(x) = \int \limits_a^b K(x,y)\,\varphi(y)\,dy. 
: f(x) =  \varphi(x)- \lambda \int \limits_a^b K(x,y)\,\varphi(y)\,dy. 
: f(x) = a(x)\varphi(x) - \lambda\int \limits_a^b K(x,y)\,\varphi(y)\,dy. 

Овие равенки се познати како **Фредхолмови равенки** од прв, втор и трет ред, каде f(x), a(x) и K(x,y) се познати функции, φ(x) е непозната функција, а λ е произволен параметар.

Друг начин на класификација на интегралните равенки е:

: f(x) = \int \limits_a^x K(x,y)\,\varphi(y)\,dy. 
: f(x) =  \varphi(x)- \lambda \int \limits_a^x K(x,y)\,\varphi(y)\,dy. 
: f(x) = a(x)\varphi(x) - \lambda\int \limits_a^x K(x,y)\,\varphi(y)\,dy. 

Ова се специјални случаи на Фредхолмовите равенки, познати како **Волтераини равенки**, од прв, втор и трет ред.

Заедничка особина на сите овие равенки е тоа што се сите линеарни.

## Поврзано
* Диференцијална равенка

## Литература

* George Arfken and Hans Weber. *Mathematical Methods for Physicists*. Harcourt/Academic Press, 2000.
* Andrei D. Polyanin and Alexander V. Manzhirov *Handbook of Integral Equations*. CRC Press, Boca Raton, 1998. ISBN 0-8493-2876-4.
* E. T. Whittaker and G. N. Watson. *A Course of Modern Analysis* Cambridge Mathematical Library.
* M. Krasnov, A. Kiselev, G. Makarenko, *Problems and Exercises in Integral Equations*, Mir Publishers, Moscow, 1971}-
* 

## Надворешни врски
* Integral Equations: Exact Solutions at EqWorld: The World of Mathematical Equations.
* Integral Equations: Index at EqWorld: The World of Mathematical Equations.
* 
* Интегрални равенки
* Индекс

Категорија:Равенки
Категорија:Интегрални равенки
Категорија:Математичка анализа
Параметарска равенка

[мини|300п|десно|Пример на крива дефинирана со параметарски равенки – [Пеперуга (крива)|Пеперуга.]] 
[мини|300px|десно|Параметарска [завојница]]
[мини|десно|300px|[Тор, со полупречници R=2, r=1/2]]
**Параметарска равенка** – слично како функциите, дефинира група вредности наречени *параметри*, наместо независно променливите, кои даваат вредности за зависно променливите. Едноставен пример е кога се користи времето како параметар за да се одреди позицијата на векторот на брзина и други информации за тело во движење.

## Примери
На пример, наједноставна е равенката за парабола,

:y = x^2\,

таа може да се параметризира со користење на слободен параметар *t*, на следниов начин:

:x = t\,
:y = t^2\,

Параметризација на круг со полупречник *a*:

:x = a \cos(t)\,
:y = a \sin(t)\,

Параметарските равенки се погодни за опишување криви во повеќедимензионални простори. На пример:

:x = a \cos(t)\,
:y = a \sin(t)\,
:z = bt\,

опишува  тридимензионална крива, завојница, со полупречник *a* и се подигнува за  2π*b* единици по циклус. (Равенките се идентични на оние за круг во рамнина; всушност, завојницата е само *круг чии краеви немаат исти z вредности*.)

Изразите како овие горе често се запишуваат на следниов начин:

:r(t) = (x(t), y(t), z(t)) = (a \cos(t), a \sin(t), b t)\,

Ваквиот начин на изразување на кривите е практичен и ефикасен бидејќи е погоден за интегрирање и диференцирање. Брзината на честичка која следи вака параметизирана патека може да се опише како:

:v(t) = r'(t) = (x'(t), y'(t), z'(t)) = (-a \sin(t), a \cos(t), b)\,

а забрзувањето како:

:a(t) = r*(t) = (x*(t), y*(t), z*(t)) = (-a \cos(t), -a \sin(t), 0)\,

Обопштено, параметарската крива е функција од еден независен параметар (кој вообичаено се означува со *t*).

## Претворање на две параметарски равенки во една равенка
Претворање на множество параметарски равенки во една равенка подразбира решавање на една од равенките (обично наједноставната) по параметар. Потоа решението за параметарот се заменува во втората (доколку има само две) равенка, и резултантната равенка обично се упростува. Треба да се знае дек параметарот *никогаш* не е присутен во сингуларен облик (т.е. *се губи* во текот на претворањето). Или, поедноставно кажано: симултаните равенки се решаваат по параметар, и резултатот е една равенка. Доколку постојат рестрикции за вредностите на параметарот, се спроведуваат дополнителни чекори.

## Поврзано
* Параметарско оценување
* Параметарска крива

## Надворешни врски
*
*Web application to draw parametric curves on the plane
* [Онлајн исцртување на параметарски равенки](http://fooplot.com/index.php?px0=sin(5s)&py0=cos(7s)&type0=2) 
* Податоци за претворање на низа параметарски равенки во една функција

Категорија:Равенки
Категорија:Математика